ബലേ ഭേഷ് ബട്ലര് ഷാര്ജ: ജോസ് ബട്ലറുടെ സെഞ്ചുറിക്കരുത്തില് 67 പന്തില് 101 ട്വന്റി 20 ലോകകപ്പ് പോരാട്ടത്തില് ശ്രീലങ്കയ്ക്കെതിരേ ഇംഗ്ലണ്ടിന് 26 റണ്സ് വിജയം. ഇംഗ്ലണ്ട് ഉയര്ത്തിയ 164 റണ്സ് ലക്ഷ്യം പിന്തുടര്ന്ന ശ്രീലങ്ക 19 ഓവറില് 137 റണ്സിന് എല്ലാവരും പുറത്തായി. 34 റണ്സ് നേടിയ ഹസരംഗ ഡി സില്വയാണ് ലങ്കയുടെ ടോപ് സ്കോറര്. ഇംഗ്ലണ്ടിനായി മോയിന് അലി, ആദില് റഷീദ്, ക്രിസ് ജോര്ദാന് എന്നിവര് രണ്ടു വിക്കറ്റ് വീഴ്ത്തി. ആദ്യം ബാറ്റു ചെയ്ത ഇംഗ്ലണ്ടിന്റെ തുടക്കം മോശമായിരുന്നു. ആദ്യ പത്തോവറില് മൂന്നു വിക്കറ്റ് നഷ്ടത്തില് 47 റണ്സ് മാത്രമാണു നേടാന് കഴിഞ്ഞത്. എന്നാല് ബട്ലര് വിശ്വരൂപം കാട്ടിയതോടെ ഇംഗ്ലീഷ് സ്കോര് കുതിച്ചു. 45 പന്തില് ആദ്യ 50 റണ്സെടുത്ത ബട്ലര്ക്ക് സെഞ്ചുറിയിലേക്കെത്താന് ശേഷം 22 പന്ത് മാത്രമാണു വേണ്ടിവന്നത്. ആറു വീതം സിക്സും ബൗണ്ടറിയും ബട്ലര് പായിച്ചു. നായകന് ഓയിന് മോര്ഗന് 40 റണ്സുമായി ബട്ലര്ക്ക് ഉറച്ച പിന്തുണ നല്കി.